<classify> OFISI ya Taifa ya Takwimu NBS imesema maandalizi ya sensa ya kilimo yapo tayari hivyo wananchi watoe ushirikiano kwa kuwa hivi sasa timu ya wataalam ipo Morogoro kwa ajili ya kufanya zoezi la majaribio katika mikoa sita Bara na miwili Zanzibar. Mtakwimu Mwandamizi kutoka ofisi hiyo, Samwel Kawa alisema hayo kwenye maonyesho ya nane nane yanayoendelea mkoani Simiyu.Kawa alisema sensa ya kilimo ya mwisho ilifanyika mwaka 20072008 hivyo kufanyika kwa sensa mpya kutatoa takwimu mpya kuhusu uzalishaji wa mazao, idadi sahihi ya mifugo pamoja na mazao yatokanayo na mifugo.Lengo la sensa hii ni kupata taarifa sahihi za hivi karibuni za 201819 zinazohusiana na uzalishaji wa mazao, idadi ya mifugo na mazao yatokanayo na mifugo, alisema.Kwa upande wake, Ofisa Masoko wa Ofisi hiyo Andrew Punjila alisema sensa hiyo itakusanya taarifa kuhusu takwimu na hali ya takwimu nchini.Alisema kupitia takwimu hizo itasaidia serikali kujua mchango wa sekta katika pato la taifa, kupima mikakati yake ya kufikia Tanzania ya viwanda na inatoa fursa kwa wadau wengine mbalimbali kujua fursa na changamoto ya sekta hiyo.  <topic>: KITAIFA 